“แบงก์ออมสิน” ขึ้นดอกเบี้ยเงินกู้-ฝาก มีผลพรุ่งนี้
ธนาคารออมสิน ปรับขึ้นดอกเบี้ยเงินกู้ 0.25% ต่อปี ส่วนดอกเบี้ยเงินฝากปรับขึ้นสูงสุด 0.30% ต่อปี มีผลตั้งแต่ 2 ก.พ. เป็นต้นไป
ธนาคารออมสิน ปรับขึ้นดอกเบี้ยเงินกู้ 0.25% ต่อปี ส่วนดอกเบี้ยเงินฝากปรับขึ้นสูงสุด 0.30% ต่อปี มีผลตั้งแต่ 2 ก.พ. เป็นต้นไป
1 ก.พ. 2566

นายวิทัย รัตนากร ผู้อำนวยการธนาคารออมสิน เปิดเผยว่า ตามที่คณะกรรมการนโยบายการเงิน (กนง.) ได้ประกาศขึ้นอัตราดอกเบี้ยนโยบาย 0.25% ต่อปี มีผลตั้งแต่วันที่ 25 มกราคม 2566 ที่ผ่านมา ธนาคารออมสินจึงได้มีการปรับขึ้นอัตราดอกเบี้ย ทั้งเงินฝากและเงินกู้ ทั้งนี้ ให้มีผลตั้งแต่วันที่ 2 กุมภาพันธ์ 2566 เป็นต้นไป
สำหรับอัตราดอกเบี้ยเงินกู้ ปรับขึ้นทุกประเภทในอัตรา 0.25% ต่อปี ตามทิศทางอัตราดอกเบี้ยของตลาด ซึ่งเป็นการปรับขึ้นอัตราดอกเบี้ยเงินกู้ครั้งแรกของธนาคารในรอบกว่า 2 ปี หรือตั้งแต่เดือนพฤษภาคม 2563 เป็นต้นมา ตามนโยบายของกระทรวงการคลังในการช่วยดูแลลูกค้าและประชาชนกลุ่มเปราะบางที่ค่าครองชีพยังไม่กลับสู่ภาวะปกติ
ส่วนอัตราดอกเบี้ยเงินฝาก ปรับขึ้นสูงสุด 0.30% ต่อปี เพื่อมุ่งส่งเสริมการออมให้ประชาชนผู้ฝากเงินได้รับประโยชน์จากอัตราดอกเบี้ยขาขึ้น และช่วยเพิ่มกำลังซื้อในช่วงการฟื้นตัวทางเศรษฐกิจที่มีทิศทางที่ดีขึ้นอย่างต่อเนื่อง